Title: Замърсяване на околната среда
Course: Umweltschutz und Müllvermeidung - Bulgarisch > Section: Замърсяване на околната среда

Опазване на околната среда и предотвратяване образуването на отпадъци

Хората използват ежедневно богатствата на природата . Какво се случва обачe, когато те злоупотребяват с нейните ресурси и я замърсяват? Разгледайте снимката и обсъдете в групи нейното значение.

Замърсяване на околната среда

Какво означава замърсяване на околната среда?

Под замърсяване на околната среда се разбира всякакъв вид замърсяване на Земята, например чрез създаването на вредни вещества, отровни газове, отпадъци или дори радиоактивни излъчвания. Към замърсяване на околната среда се причисляват и отчасти шумът и светлинното замърсяване. Вредните вещества пречат на живите организми и правят околната среда несигурна, негодна за живот и употреба.

Основните видове замърсяване на околната среда са замърсяване на водите, въздуха и почвата. Всички тези видове замърсяване ще бъдат описани в следващите страници.

Замърсяване на водите

Водите (морета, реки, езера...) могат да бъдат замърсени чрез попадане на вредни и изкуствени вещества в тях. Основните вещества, които замърсяват водата са химикалите (например пестицидите от земеделието), отпадъчната вода, причинителите на заразни болести, нефтът и дори радиоактивните субстанции. Тези вредни вещества произлизат от частните домакинства, но също от земеделието и индустрията.

Вредните вещества могат да проникнат в питейната вода и да изложат на опасност здравето на хората. Основен проблем в моретата и океаните е микропластиката, която застрашава рибите и морските животни.

Работете по двойки и разгледайте снимката. Какви понятия ви идват на ум? Запишете ги в тетрадката.

Информация/Пластмасови отпадъци

Прочети текста и провери непознатите думи в онлайн речника.

Пластмасовите отпадъци застрашават околната среда

Ако производството на пластмаса не се редуцира драстично, до 30 години, според експертите, ще са налице около 12 мил. тона пластмасови отпадъци на Земята. Междувременно се произвеждат 380 тона пластмаса на година. Само приблизително 20% от пластмасовите отпадъци обаче се рециклират или изгарят. Останалите, около 80%, се извозват в сметища или попадат в околната среда.

Слънчевата светлина разгражда пластмасата на много малки частици, т.нар. микропластични частици. Тази микропластика прониква във водите и в хранителната верига. Все още не е известно колко опасна е микропластиката за хората и околната среда.

Пластмасата се използва почти във всички сектори и човек не може напълно да се откаже от нея. Това, което би било обаче разумно, е драстичното понижаване на производството на пластмаса в комбинация с повече рециклиране.

Упражнение към текста

learningapps.org: Cookies

Въпроси към текста

Изтегли PDF файла и направи задачата. Запази работния лист на компютъра си. Отговорите ще сравним заедно в час.

PDF- сваляне

Общи идеи

Общи идеи

Как може човек да намали генерирането и употребата на пластмаса? Запиши заедно с другите съученици от групата 10 предложения в Wiki.

Замърсяване на почвите/Статия от вестник

Замърсяване на почвата може да се определи като попадане на органични и неорганични вредни вещества в нея.

Причините за това са например отделянето на вредни вещества от транспорта, неправилното изхвърляне на отпадъци, аварии, при които се отделят вредни вещества или използването на определени торове и препарати за предпазване на растенията.

В тези линкове ще намериш статията от вестник и упражнения към нея в PDF-формат, както и във формат за онлайн обработка.

Работни листи- принтиране

Работни листи- дигитални

Въпроси към статията

learningapps.org: Cookies

Попълни липсващата думи или изрази

learningapps.org: Cookies

Дискусия

Работете в групи и обсъдете следните въпроси и запишете отговорите си в Wiki:

1. Защо в Германия има административна глоба?
2. Намирате ли подобни санкции за правилни? Обоснови отговора си.
3. Познавате ли във вашия квартал райони, сгради и местности, които са често замърсени? Тук можете да качите снимки.

Замърсяване на въздуха

Под замърсяване на въздуха се разбира съществуването на вредни за околната среда и здравето на хората вещества в него. Към тези вредни вещества принадлежат например пушекът, саждите, праховите частици, отпадъчният газ, парата и емисии на миризми.

Вредните вещества могат да възникнат изкуствено- например от хората, чрез фабриките, автомобилите и самолетите, които причиняват вредни емисии или естествено- при изригване на вулкани или при пушек от пожар в горите.

В зависимост от естеството на вредните вещества във въздуха, те могат да застрашат и здравето на хората. Преди всичко замърсеният въздух може да причини заболявания на дихателните пътища и проблеми с кръвообращението.

Причинители и последици

learningapps.org: Cookies

Последици от замърсяване на околната среда

Действията, замърсяващи околната среда, разрушават най-вече екосистемата. По този начин човек унищожава собствената си база на живот.

Влияние върху хората

Замърсяването може да застраши здравето на хората, например да доведе до заболявания на дихателните пътища, астма, алергии, раздразнение на очите, както и до някои неврологични и психични проблеми, които могат да възникнат в дългосрочен план.

Влияние върху растенията

Замърсяването може да доведе до намаляване на живите растения, поради суши или чрез абсорбиране на замърсители от въздуха и водата.

Влияние върху животните

Замърсената вода може да доведе до смъртта на морски организми и риби. Други видове също са застрашени от изчезване поради замърсяване на околната среда.

Влияние на околната среда

Замърсяването може да предизвика рязко покачване на температурата и да доведе до суша и опустиняване на почвата. Високите температури водят и до топене на ледовете на полюсите и до смъртта на морските организми, живеещи там. Топенето на леда води до покачване на морското равнище и по този начин до потъване на крайбрежни райони.

Изменението на климата причинява и много екологични бедствия, като например наводнения, което се дължи на увеличаването на валежите в някои райони.

Други глобални ефекти са разрушаването на озоновия слой, унищожаването на тропическите гори или замърсяването на световните океани.

Причини и последици

На тази страница Wiki можеш на направиш общ преглед на причините и последиците от замърсяването. Обсъди със съучениците си и напиши своите идеи.

Тест/Замърсяване на околната среда

Тест